NaiveNeuron/SloPal huggingface dataset:
V. Mečiar, poslanec: (2005-05-18):
Nemienime z toho robiť precedens a trestné stíhanie. Nemienime z toho robiť udania a všelijaké iné „povyky“ a prenasledovať ľudí a naháňať. Skôr sa riadime zásadou, že Slovensko potrebuje rozumnú dohodu o koncentrovaní sa na ciele ako v permanentnom vybíjaní sa v rôznych hrách. Veľa zla medzi oboma stranami urobili ľudia, ktorí pracovali vo Federálnej bezpečnostnej informačnej službe a ktorých tam delegovalo Kresťanskodemokratické hnutie, ktorí sa stretli s niektorými ľuďmi z HZDS, ktorých delegovalo do SIS-ky, a tento ich súboj a hry pokračovali ďalej a zamorili politiku všeličím iným. Naša politika je od týchto vplyvov očistená, vaša ešte stále nie. Ste poplatní a neviete sa z toho dostať a stále myslíte, že je to vec politiky. Pre nás, pretože sa tiež hlásime ku kresťanským hodnotám, platí jedno z prikázaní, ale v podobe hodnoty životnej, a nie v podobe iba citácie Písma, že kto je tvoj blížny. Blížny je každý – tvoj priateľ i nepriateľ. A každého máme mať radi, tak ako seba samého. Ak sa máte tak radi, ako znášate ľudí z HZDS, udusíte sa vlastnou nenávisťou voči sebe a budete sa protiviť sami sebe. Bude mi vás ľúto, ale neviem vám pomôcť.
Paška, Pavol, predseda NR SR (2013-01-29):
Pán predseda výboru pre životné prostredie, pán poslanec Huba.
Kéry, Marián, poslanec NR SR (2020-09-23):
Ďakujem za slovo, pán predsedajúci. Panie poslankyne, páni poslanci, dovoľte mi, aby som odôvodnil návrh zákona, ktorý podávame spolu s kolegom pánom poslancom Jánom Podmanickým a ktorý vlastne mení Zákonník práce. V roku 2008 sa upravil Zákonník práce tak, že zamestnancovi nie je možné nariadiť ani s ním dohodnúť prácu, ktorou je predaj tovaru konečnému spotrebiteľovi počas tri a pol dňa. V roku 2017 som bol jedným z predkladateľov, ktorý v Zákonníku práce ďalej rozšíril, aby sa táto výnimka vzťahovala aj na štátne sviatky a dni pracovného pokoja. Takže dnešná platná legislatíva hovorí o tom, že nikto nemôže zamestnanca v maloobchode nútiť, v maloobchode nútiť pracovať počas 15 a pol dňa. Už vtedy nám viacerí poslanci vyčítali, že náš zákon je taký trošku vágny, je málo ambiciózny, no a súčasná pandémia viedla k radu, množstvu reštrikčných opatrení a určitý čas boli obchody v nedeľu zatvorené a my sme zistili, že dokážeme fungovať aj bez toho. Ja túto tému navyše vnímam ako silno ľavicovú tému, pretože ak tento zákon bude schválený, tak vyjadríme svoju solidaritu k tisíckam zamestnancov v maloobchode, a chcem pripomenúť, že 80 % zamestnancov v maloobchode tvoria ženy. Navyše, s týmto naším návrhom sa stotožňujú nielen odborári, ale aj zamestnávatelia, čo je veľmi dôležité. A navyše, aj dnes máme štáty Európskej únie, ktoré sú vyspelejšie ako Slovensko, kde je úplne samozrejmé, že obchody v nedeľu sú zatvorené. Toľko na úvod a viacej poviem potom v rozprave. Ďakujem pekne.
Ďuriš Nicholsonová, Lucia, podpredsedníčka NR SR (2017-03-23):
Ďakujem veľmi pekne, pán poslanec Viskupič, aj za to, že ste to stihli v rámci vášho presne vymedzeného času. A na vaše vystúpenie neregistrujem žiadnu faktickú poznámku. Ďalším prihláseným do rozpravy je pán poslanec Dostál. Nech sa páči, máte priestor.
Šefčík, Marek, poslanec NR SR (2022-09-27):
Pán predseda, prosím, dajte, hlasovať o návrhu zákona ako celku. Gestorský výbor to odporúča schváliť.
Danko, Andrej, predseda NR SR (2019-03-27):
Dobre. Vážení páni poslanci a vážené panie poslankyne, prihlásený je do rozpravy poslanec Ivan. Predpokladám, že to bude dlhšie. (Reakcia z pléna.) Nie? Tak nech sa páči.
Viskupič, Jozef, poslanec NR SR (2014-02-13):
Ďakujem. Tiež som zachytil tento výrok. A ja mám pocit, že tu začína nejaký frontálny útok v definíciách štandardu a neštandardu. A neviem, nechcem sa púšťať do nejakých hlbších analýz, ale toto sa dá aj vnímať z takého pohľadu, jednoducho povedané, že existujú v našej nedávnej minulosti príbehy smrteľného bozku Fica, keď vybozkával HZDS a SNS. A mám pocit, že nie sú tu. A teraz, a preto by som bol aj opatrný, páni z Ľudovej platformy, mám pocit, že aj tuná náš veľactený predseda parlamentu sa sem-tam púšťa do týchto politologických definícií a dokonca síce na bratskom, ale napriek tomu medzinárodnom poli stretnutí s premiérom Českej republiky si posteskne, že nevie politologicky uchopiť najsilnejší, nech to rátam akokoľvek, opozičný poslanecký klub Obyčajných ľudí a nezávislých osobností. Napriek očakávaniu v rôznych interpretačných rovinách a akokoľvek sa na to pozerám, nemyslím si, že definícia štandardu aj v duchu tejto schôdze hovorí o niečom peknom. Ak má teda štandard znamenať emisné kauzy, tak neprosím si. Ja som rád neštandardný.
Nemec, Richard, poslanec NR SR (2021-12-07):
Ďakujem, pán predsedajúci. Tomáš, ďakujem, že si poukázal na pseudosociálny Ficov štát, ktorý tu dlhé roky vládol. A konečne si povedal aj trošku príkladov z praxe, ako teplo sa vyhadzuje von oknom, ako sa starali o dôchodcov. Takže ja ti ďakujem. A škoda, že nemáš hlas, nekričíš jak Mazurek, bolo by ťa viac počuť, aspoň by sa tu pri tých telkách, čo počúvajú možno, tak sa viacej zobudili. Ďakujem.
Jurinová, Erika, podpredsedníčka NR SR (2016-02-11):
Vzhľadom na to, že sála nie je uznášaniaschopná, tak hlasovať o tomto procedurálnom návrhu budeme až pri hlasovaní. Nech sa páči, máte slovo, pán poslanec Hraško.
Laššáková, Jana, poslankyňa NR SR (2016-05-25):
Ďakujem pekne za slovo. Pán poslanec, ja oceňujem, že si vystúpil k tomuto návrhu zákona. Ja som pripravená tiež tento návrh zákona podporiť a podporujem aj to tvoje vyjadrenie v prvej časti, ako ho rozdelili niektorí poslanci vo faktických poznámkach. Neponúknem ti žiadne buchtičky, ale myslím si, že je správne, keď rokujeme o zákone o politických stranách a politických hnutiach, aby, ktorý sa dotýka všetkých politických strán, ktoré sú v parlamente, aby pred predložením takéhoto návrhu zákona bolo minimálne rokovanie s predsedami poslaneckých klubov, aby sme sa vedeli zhodnúť na niektorých veciach, pretože naozaj dotýka sa politických strán, a už v programovom vyhlásení vlády bolo, bolo, bol prijatý záväzok o tom, že sa v tomto volebnom období upraví aj zákon o politických stranách a politických hnutiach. Ja tiež mám výhrady k úprave § 2 ods. 2 a 3, tak ako sú tu uvedené, obdobne aj k financovaniu, aj k doplneniu § 29 písm. g), pretože si myslím, že tak, ako je to naformulované, je veľmi ľahké ho obísť, a preto podporujem to, aby priestor medzi prvým a druhým čítaním sa využilo, využil na skutočne solídne rokovanie, aby sa doplnil ten návrh zákona, aby sme prijali účinný zákon o politických stranách a politických hnutiach. Ďakujem pekne.
Přidal, Alojz, poslanec NR SR (2015-10-07):
Pán predseda, v súlade s § 73 ods. 3 písm. c) dajte hlasovať o návrhu uznesenia, že predmetný návrh Národná rada prerokuje v druhom čítaní.
Pellegrini, Peter, predseda NR SR (2015-11-26):
Prezentujme sa a hlasujme o návrhu pána poslanca Hrušovského vrátiť návrh zákona na dopracovanie. (Hlasovanie.) Prítomných 120 poslancov, za hlasovalo 41, proti bolo 78, zdržal sa 1 poslanec. Tento návrh sme neschválili.
B. Bugár, podpredseda NR SR: (2003-12-04):
(Hlasovanie.) Prítomných 131, za 80, proti 38, zdržalo sa 13 poslancov. Aj bod 26 sme schválili.
Viskupič, Marián, poslanec NR SR (2024-10-29):
Ďakujem pekne za slovo. Ďakujem aj kolegovi Lojzovi Hlinovi za vystúpenie. No jednoznačne, takisto aj ja poviem, že určite, samozrejme, je dôležité a tento návrh zákona to aj robí, že hľadá tie medzery vlastne, a teda ich cizeluje, aby teda nedochádzalo k únikom na daniach, správne. Len zároveň je mrzuté trošku, že aj novými zmenami pri dépeháčke sa zavádzajú zase ďalšie a ďalšie veci, kde sa deje opak, kde zase vzniknú rôzne veci. A už, keď teda kolega spomínal to gastro, tak teraz si zoberme, že 5 % bude aplikované na jedlo v gastre, ktoré zjete v prevádzke, hej, 5 %. 19 % bude na nápoje, ktoré tam vypijete. Keď si človek to jedlo objedná a proste bude ho nejaká donáška interná tou reštauráciou, tak to bude za 19 %, donáška tiež za 19 % DPH, ale ak donáška bude nejaká táto externá firma Wolt, Bolt, niečo na ten spôsob, tak tam už bude aplikovaná 23-percentná DPH a teraz sa ešte špekuluje, že keď to jedlo bude uvarené zo základných potravín, a teda dovezené, či náhodou tam nebude môcť byť 5-percentná DPH. Že niečo, čo sa dalo vyriešiť úplne jednoducho jednou sadzbou a vôbec by táto debata tu ani nemusela byť, sme vyrobili, vláda vyrobila, a teda bolo schválené niečo, čo zase len spôsobí kopu rôznych možných optimalizácií a keď už nič iné, optimalizácií, tak aspoň rôznych nejasných výkladov, rôznych výkladov. Že toto by sme vnímali, že keď aj tu máme fajn zákon, ktorý cizeluje veci, tak nemali by sme vytvárať takéto veci, ktoré zase fungujú úplne opačne, že fakt to, tá dépeháčka v gastre bude jedným zásadným problémom. A to by sa dalo pokračovať v ďalších veciach, kde tieto sadzby, ktoré teraz povznikali, zasa bude rôznych veľa problémov a, bohužiaľ, aj optimali... (Prerušenie vystúpenia časomerom.)
Pčolinský, Peter, podpredseda NR SR (2022-12-05):
Teraz v rozprave vystúpi pán poslanec Mazurek.
Pellegrini, Peter, predseda NR SR (2024-02-08):
S reakciou na faktické poznámky pán poslanec Gašpar.
Blanár, Juraj, podpredseda NR SR (2023-03-16):
Nech sa páči, pán minister.
Miškov, Juraj, poslanec NR SR (2012-05-16):
Ďakujem veľmi pekne. Veľmi krátko na niektoré otázky, ktoré zazneli, teda tie, ktoré boli otázkami. A na pána kolegu Přidala by som rád reagoval. Áno, no v prípade, že tento návrh prejde, budeme naozaj zvažovať aj teda s kolegami a budeme sa snažiť získať podporu aj ďalších poslancov o podaní na Ústavný súd. Čo sa týka pána kolegu Muňka. Áno, no, viete, v čase, keď sa privatizovalo SPP, ale takisto sa privatizovali aj ďalšie podniky na Slovensku, strana Sloboda a Solidarita v parlamente nebola. Ja som sa niekoľkokrát otvorene vyjadril, že tá privatizácia, ktorá bola urobená, bola urobená nie úplne najlepšie. Bola urobená s chybami a dôkazom teda toho sú aj tie problémy, s ktorými sa stretávame dnes, či je to problém, ktorý máme s vyplácaním dividend v prípade Slovenských telekomunikácií, alebo teda Slovak Telekom, kde nebol urobený žiadny dividendový plán, alebo takisto aj v podstate predaj 49-percentného podielu spolu s manažérskou kontrolou nepovažujem za úplne najšťastnejší. Takisto ten predaj SPP uskutočnený spôsobom takým, že sa vytvorilo konzorcium dvoch konkurentov, nepovažujem za veľmi šťastný, pretože v tomto prípade títo dvaja konkurenti sa navzájom blokovali a blokovali tak ďalší rozvoj SPP. Čiže mohol by som k tomu veľmi dlho hovoriť, ale možno sa ešte krátko vyjadrím k pánovi poslancovi Briximu. Nuž, v tomto sa možno naše názory rozchádzajú. Viete, s tými cenami je to tak, že ceny niekedy klesajú, ale niekedy aj stúpajú, pán poslanec, s tým sa budete musieť zmieriť. Ďakujem.
P. Hrušovský, podpredseda NR SR: (2002-05-30):
(Hlasovanie.) 119 prítomných, 31 za, 35 proti, 47 sa zdržalo, 6 nehlasovalo. Návrh sme neschválili. Ďalší návrh. A. Ivanko, poslanec: Budeme hlasovať o druhom pozmeňujúcom návrhu pána poslanca Šebeja.
Pellegrini, Peter, predseda NR SR (2015-02-12):
Ďakujem. Pani poslankyňa, pýtam sa, či máte doplňujúcu otázku? Nech sa páči, pani poslankyňa.
B. Bugár, podpredseda NR SR: (2005-06-29):
M. Murgaš, poslanec: Pán poslanec Novotný, trvám na tom, čo povedal pán kolega Paška, obchodný prístup prevážil nad odborným. Keby ste boli aspoň troška vzdelaný v manažmente zdravotníctva, lenže vy ste v tom diletant, tak by ste vedeli, že systém zdravotníctva nezávisí od toho, aká vláda je pri moci, či pravicová, alebo ľavicová. Za Margaret Thatcherovej pretrvával systém štátneho zdravotníctva vo  Veľkej Británii a pretrváva aj za  liberal party. V Dánskom kráľovstve je pri vláde pravicová strany a je tam systém zdravotníctva financovaný na báze daňovej ceny. Tak, prosím vás, netárajte a doštudujte si spolu s pánom ministrom Zajacom základné veci týkajúce sa fungovania zdravotníckych systémov. A ďalšia vec. Politika určuje trendy v zdravotníctve a múdra politika určuje také trendy v zdravotníckej politike, ktoré dokážu zabezpečiť zdravotnícke služby podľa možnosti pre čo najväčší počet občanov príslušného štátu. Hlúpa politika naháňa peniaze do vreciek určitých finančných skupín, tlačí občana k tomu, aby platil čím ďalej, tým viac za zdravotnícke služby, a vieme to dokumentovať na konkrétnych číslach, pričom sa nezvyšuje ani dostupnosť, ani kvalita zdravotníckych služieb. Ďakujem. (Potlesk.)
Pčolinský, Peter, podpredseda NR SR (2023-06-20):
Ďakujem. Teraz vystúpi v rozprave pán poslanec Kremský.
Simon, Zsolt, poslanec NR SR (2012-11-29):
Nič sa nestalo. Ďakujem, Andrej musím povedať, že v plnej miere s tebou súhlasím. A potešil si ma tou novou terminológiou, že v daňových súvislostiach existujú čisto krvné biele kone. Zatiaľ som sa s nimi stretol len v inej oblasti. Ale asi keď 2 000 eur na rok je možné zabezpečiť pre daňové účely, je to určite veľmi na zamyslenie. Treba povedať, že bezhotovostné platby a ich obmedzovanie v skutočnosti nič nevyrieši v tejto krajine. A pán minister si myslí, že bude mať lepší výber daní, no tak ho nebude mať. Ani finančná polícia nezabezpečí lepší výber daní. Lepší výber daní snáď by zabezpečilo, keby každému ministerskému úradníkovi a daňovému pracovníkovi daňového úradu závisel plat od toho, či odsleduje výber daní tak, ako má. Pán minister ohlasoval aj tento týždeň, že zase má ďalšiu sekeru vo výbere daní a v štátnom rozpočte. Je to veľmi zlá správa. Ale musím pripomenúť, že v roku 2004, keď sme znížili v tom čase daňové zaťaženie tak výber daní stúpol. Nemecko ide cestou znižovania daní. My ideme cestou zvyšovania daní, ktorá nie je správna, a preto zastávam taký istý názor, ako si prezentoval pred chvíľkou pri rečníckom pultu. A toto je veľmi zlý signál smerom k podnikateľom. A budeme tak mať čím ďalej, tým menší výber daní, pretože každý podnikateľ ujde z tejto krajiny pri takejto politike. Ďakujem.
Hrnko, Anton, poslanec NR SR (2017-06-13):
Vážený pán predsedajúci, dámy, páni, kolegovia, Výbor Národnej rady Slovenskej republiky pre obranu a bezpečnosť o výsledku prerokovania návrhu na vyslanie príslušníkov Ozbrojených síl Slovenskej republiky na územie Českej republiky a na prítomnosť príslušníkov Armády Českej republiky na území Slovenskej republiky na účel spolupráce pri vzájomnej ochrane vzdušného priestoru, tlač 558. Výbor Národnej rady Slovenskej republiky pre obranu a bezpečnosť ako gestorský výbor k návrhu na vyslanie príslušníkov ozbrojených síl Slovenskej republiky na územie Českej republiky a na prítomnosť príslušníkov Armády Českej republiky na území Slovenskej republiky na účel spolupráce pri vzájomnej ochrane vzdušného priestoru, tlač 558, podáva Národnej rade Slovenskej republiky túto správu. Predseda Národnej rady Slovenskej republiky svojím rozhodnutím č. 586 z 29. mája 2017 pridelil návrh na vyslanie príslušníkov ozbrojených síl Slovenskej republiky na územie Českej republiky a na prítomnosť príslušníkov Armády Českej republiky na území Slovenskej republiky na účel spolupráce pri vzájomnej ochrane vzdušného priestoru, tlač 558, na prerokovanie Zahraničnému výboru Národnej rady Slovenskej republiky a Výboru Národnej rady pre obranu a bezpečnosť Slovenskej republiky. Oba výbory Národnej rady Slovenskej republiky prerokovali návrh na vyslanie príslušníkov ozbrojených síl Slovenskej republiky na územie Českej republiky a na prítomnosť príslušníkov Armády Českej republiky na území Slovenskej republiky na účel spolupráce pri vzájomnej ochrane vzdušného priestoru, tlač 558, v určenej lehote a odporučili Národnej rade Slovenskej republiky na základe čl. 86 písm. k) a l) Ústavy Slovenskej republiky vysloviť súhlas s vyslaním príslušníkov ozbrojených síl Slovenskej republiky na územie Českej republiky a s prítomnosťou príslušníkov Armády Českej republiky na území Slovenskej republiky a na účely spolupráce pri vzájomnej ochrane vzdušného priestoru. Súčasťou tejto správy je aj návrh na uznesenie, ktoré si dovolím prečítať. Uznesenie Národnej rady Slovenskej republiky z júna 2017. Návrh na vyslanie príslušníkov ozbrojených síl Slovenskej republiky na územie Českej republiky a na prítomnosť príslušníkov Armády Českej republiky na území Slovenskej republiky na účel spolupráce pri vzájomnej ochrane vzdušného priestoru, tlač č. 558. Národná rada Slovenskej republiky na základe čl. 86 písm. k) a l) Ústavy Slovenskej republiky vyslovuje súhlas s vyslaním príslušníkov ozbrojených síl Slovenskej republiky na územie Českej republiky a s prítomnosťou príslušníkov Armády Českej republiky na území Slovenskej republiky za účelom spolupráce pri vzájomnej ochrane vzdušného priestoru. Pán predsedajúci, otvorte rozpravu k tomuto bodu.
Krajčí, Marek, minister zdravotníctva SR (2020-04-03):
Ďakujem veľmi pekne. Ani nie k rozprave, ale chcel som poďakovať za korektnú diskusiu na všetkých výboroch, za vaše návrhy, ktoré sa odzrkadlili v spoločnej správe zdravotníckeho výboru. A veľmi pekne vám chcem poďakovať za podporu.
Sólymos, László, minister životného prostredia SR (2017-03-23):
Ďakujem pekne. Vážený pán predsedajúci, vážená Národná rada, perzistentné organické látky predstavujú dnes globálnu výzvu v boji za lepšie a zdravšie životné prostredie. Ide o látky, ktoré sa dostávajú do ovzdušia ľudskou činnosťou. Napríklad pri priemyselnej výrobe či pri poľnohospodárskej činnosti. Dokážu sa ľahko šíriť a následne sa dostať aj do potravinového reťazca. Spomínaný protokol je ďalším z ôsmich vykonávacích protokolov dohovoru. Ich cieľom je kontrolovať, znížiť alebo vylúčiť vypúšťanie týchto látok. Zmienený protokol uvádza sedem nových perzistentných látok. Zmeny protokolu sú už plne transponované do legislatívy EÚ. Na národnej úrovni je táto problematika plne upravená zákonom 127/2006 Z. z.... (Ruch v sále. Prerušenie vystúpenia predsedajúcim.)
Glváč, Martin, podpredseda NR SR (2019-03-26):
Pán poslanec Baránik.
Danko, Andrej, podpredseda NR SR (2024-09-11):
Ďakujem. Pýtam sa, či sa chce niekto prihlásiť do rozpravy ústne. Nie. Vyhlasujem všeobecnú... fakt? Tak nech sa páči, pán poslanec Horecký.
Blaha, Ľuboš, podpredseda NR SR (2023-12-14):
Pani poslankyňa Bittó Cigániková, myslím, že nie je prítomná, takže stráca túto možnosť reagovať. Pán poslanec Marián Viskupič detto. Potom tu máme pána poslanca Ondreja Dostála, ktorý tu je prítomný. Nech sa páči.
Blanár, Juraj, podpredseda NR SR (2022-05-05):
Pán poslanec Marek Kotleba s faktickou.
Valocký, Jozef, poslanec NR SR (2016-10-19):
Pán predsedajúci, navrhujem, aby sa o tomto návrhu zákona hlasovalo dnes o 17. hodine. Ďakujem.
Malatinský, Tomáš, minister hospodárstva SR (2013-01-29):
Ďakujem pekne. Vážený pán podpredseda, predsedajúci schôdze, vážené dámy poslankyne, poslanci, chcel by som zareagovať na tie vystúpenia, ktoré tu boli. Celá kritika zákona sa nesie samozrejme v tom, že je šitý rýchlou ihlou a rieši len parciálne problémy a nie komplexnú problematiku obnoviteľných zdrojov. My sme sa ani netajili, že to tak je, pretože riešime v tomto zákone podnety, ktoré máme z Úradu pre reguláciu sieťových SRodvetví, aby sme im vytvorili priestor na prijatie opatrení, ktorými by sa práve, aj v niektorých vašich príspevkoch spomínané vysoké tarify dokázali znížiť. A tieto tarify sa dokážu znížiť tak, že sa pripraví smernica, ktorá začne platiť v mnohých prípadoch až v roku 2014. To znamená, že my by sme stratili čas urobiť tieto opatrenia. A na tú tarifu sme boli veľmi upozorňovaní pri diskusii s odborníkmi, diskusii s priemyslom. Nakoniec ten článok, ktorý to v Pravde spomínal, myslím, že ho citoval pán poslanec Zajac, že chýba energetická koncepcia, to je pravda, tá chýba vždy. My ju máme dnes platnú z roku 2008 a pracujem na tom, aby sme v roku 2013 prijali novú. Tá nová stratégia vyžaduje niektoré analytické dokumenty, ktoré sa v súčasnosti dokončili, a niektoré sa dokončujú, a my začneme diskutovať s odborníkmi, aby sme túto stratégiu vedeli predložiť, aby bola do konca roku schválená. Ona si samozrejme vyžaduje aj environmentálny pohľad, to znamená, že keď to budeme mať v rozpracovanej fáze, určite s tým prídeme na verejnosť, a to by som chcel povedať, že určite aj po tejto stratégii, po takom dôslednom preverení prídeme s návrhom zákona o obnoviteľných zdrojoch, ktorý bude komplexnejší a ktorý nebude riešiť problémy, ktoré sme my teraz potrebovali rýchle riešiť. Tie opatrenia, ktoré sme spravili aj po diskusii, a diskutovali sme s odborníkmi, pán poslanec Brocka, aj v tom čase, keď sme mali schôdzu prerušenú, takže sme si našli ten priestor, a nakoniec aj tento návrh, ktorým by sa tento zákon mohol pozmeniť, vychádza z toho. Čiže tie body, 7 a 9, ktoré tu navrhovali viacerí, aby sa vypustili, reagujeme na to podobne, akurát, že ten bod 9 upravujeme trochu ináč, aby sme dovolili aj rekonštrukcie pod 50 % alebo pod 50 % hodnoty toho zdroja, pretože za ten čas, ako bola účinnosť takto zákona, tak nikto si to neuplatnil. A myslíme si, že ak príde niekto s efektivitou, ak príde niekto so zvýšenou výrobou v nastávajúcom zdroji, tak to je pre celú energetickú filozofiu správne. Je to lepšie, ako keby sa staval nový zdroj. To, že niektorí tí páni, ktorí tu boli citovaní, sú niekde vlastníkmi elektrární, ktoré takéto podpory dostávajú, podpory dostávajú zo zákonov, ktoré tu boli odsúhlasené, a tou filozofiou, ako som ja tu povedal, keďže bez podpory by takáto kombinovaná výroba nebola trhovo uznateľná, tak sa uznáva. Nie je to len u nás, je to všade v Európe, kde majú takúto legislatívu prijatú. Niektoré veci, ktoré nesúvisia celkom so zákonom, myslím, že sa nemusíme k tomu nejako vracať. Ja ešte k tým otázkam. (Po chvíľke ticha.) Myslím, že všetko, čo bolo podstatné, som povedal. Ďakujem pekne.
Šeliga, Juraj, podpredseda NR SR (2021-03-18):
Ďakujem. Prezentujme sa, prosím, a hlasujme. (Hlasovanie.) Prítomných 127, za 82, proti 30, zdržalo sa 15, hlasovali všetci prítomní. Konštatujem, že sme sa uzniesli, že tento návrh prerokujeme v druhom čítaní. Nech sa páči.
Laurenčík, Milan, podpredseda NR SR (2021-05-06):
Prosím, prezentujme sa a hlasujme o pozmeňujúcich návrhu pani poslankyne Horváthovej. (Hlasovanie.) Prítomných 120, za 80, proti 0, zdržalo sa 39, nehlasoval 1. Konštatujem, že pozmeňujúci návrh pani poslankyne Horváthovej sme schválili. Nech sa páči, ďalšie návrhy.
Bugár, Béla, podpredseda NR SR (2011-07-07):
Páni poslanci! Pán poslanec, nech sa páči, môžete pokračovať.
Beblavý, Miroslav, poslanec NR SR (2011-03-24):
Teraz pristúpime k hlasovaniu o návrhoch, ktoré predniesol pán poslanec Kolesík. Pán poslanec, chcem sa spýtať: Môžeme o nich hlasovať spoločne? (Reakcia poslanca.) Ďakujem veľmi pekne za ústretovosť. Takže so súhlasom pána poslanca, pán predsedajúci, dajte hlasovať o všetkých bodoch návrhu spoločne.
B. Bugár, podpredseda NR SR: (2003-12-04):
(Hlasovanie.) Prítomných 133 poslancov, za návrh 14, proti 112, zdržali sa 6, nehlasoval 1. Konštatujem, že bod 16 sme neschválili. B. Brestenská, poslankyňa: Prosím, dajte hlasovať o bode 21 s návrhom neschváliť.
Laššáková, Jana, podpredsedníčka NR SR (2012-12-17):
Prerušujem rokovanie o tomto bode programu. A ďalším bodom programu je prvé čítanie o vládnom návrhu zákona, ktorým sa mení a dopĺňa zákon 365/2004 Z. z. o rovnakom zaobchádzaní v niektorých oblastiach a ochrane pred diskrimináciou a o zmene a doplnení niektorých zákonov v znení neskorších predpisov a ktorým sa mení zákon 8/2008 Z. z. o poisťovníctve a o zmene a doplnení niektorých zákonov v znení neskorších predpisov. Vládny návrh zákona je uverejnený ako tlač 276, návrh na jeho pridelenie na prerokovanie výborom je v rozhodnutí č. 276a. Teraz prosím pána ministra Boreca, aby vládny návrh zákona uviedol. Nech sa páči, pán minister.
Kuffa, Štefan, poslanec NR SR (2014-12-11):
Jedna je vec, že čo sa môže a čo nemôže, že to zákon zakazuje, to áno. Ale tá realita je častokrát veľmi iná. Neúctivo sa správame. Myslím si, že keď je tá tlecia doba hrobiek, je to 50 rokov, myslím si, že bežne, ako kde, podľa toho, aká je tá zemina na tom cintoríne. Je to 20 až 30 rokov, je tá tlecia doba. Dovtedy sa ani nesmie pochovávať na to isté miesto. Tak už nenarazíme na to telo, ale len pozostatky vo forme ako kostí. Ale musím povedať, že záleží na tých ľuďoch, ktorí to robia a ako úctivo sa k tomu správajú. Ja som tuná nehovoril vo svojom vystúpení, že či to bola Dzurindova vláda alebo Ficova vláda, ten § 22, výpoveď za nájomné zmluvy, ja som na to nejak nepoukazoval, že či to bolo za tej alebo tej vlády. Teraz momentálne sme tu my poslanci, títo poslanci Národnej rady, máme príležitosť zmeniť tento zákon. Ja sa za to prihováram, aby sme to hlasovaním odobrili a zmenili tento návrh zákona. Mne na tom vôbec nezáleží, že či to bolo za tej alebo, neviem, onakej vlády, tento prijatý zákon. Myslím si, že mnohé veci by sa vyriešili a aj mnohí ľudia by si vydýchli, lebo aj ja som bol svedkom toho, aj osobné stretnutie som mal s ľuďmi, ktorí tak si vyžalovali, vyliali dušu a vlastne mali s tým naozaj problémy a aj také negatívne skúsenosti. Ak vám zomrie ktosi blízky a je to blízka osoba, alebo sa dotkne niekto hrobu vašich rodičov alebo starých rodičov, na to sme veľmi citliví. Ak je to nejaký cudzí hrob, tak jak sa hovorí, že z cudzieho krv, keď tečie, tak vás to nebolí. Ale ak sa to dotkne vás bytostne, je to veľmi bolestivé. Aj keď sú to mŕtvi ľudia, naši predkovia... (Prerušenie vystúpenia časomerom.)
Vaňová, Jarmila, poslankyňa NR SR (2022-05-19):
Ďakujem za slovo. Vyťahovať takzvanú, pán poslanec Fico, vo svojej rozprave ste sa snažili upriamiť pozornosť na Rómov spôsobom, akým ste to urobili už neraz v minulosti. Pri pomoci rodinám s deťmi takýmto spôsobom sa snažíte podsúvať verejnosti, že táto časť obyvateľstva ako jediná bude z tejto pomoci nejako nadpriemerne profitovať, dokonca to podľa vás už aj Rómovia oslavujú a že sú to voliči, ktorých si týmto kupujeme. Pravdou je, že takýmito populistickými vyjadreniami sa snažíte o bagatelizáciu, ba dokonca o zneváženie pomoci rodinám a zámerne šírite medzi spoločnosť nenávisť. Po všetkých tých rokoch vašej úžasnej vlády, vyčleňovania Rómov zo spoločnosti, segregácie na mnohých úrovniach spoločnosti, zvyšovania rodinných prídavkov cca o 20 centov, tu vyťahujete najslabších a bezbranných občanov tejto krajiny. Pán poslanec Fico, všetky deti na Slovensku, aj tie rómske, potrebujú jesť, mať vhodné oblečenie, obuv. Dokážete si vôbec priznať, že paušalizácia Rómov nie je ani správna a ani pravdivá? Aj medzi Rómami sú vzdelaní ľudia, ľudia, ktorí pracujú, a sú aj takí, ktorí sú na dávkach a príspevkoch, tak ako aj iní bežní občania. Vyťahovať tzv. rómsku kartu je hanebné. Ak vás netrápi, že na Slovensku chodia deti spať hladné, s tým nič nenarobíme. Je to na vašom svedomí, ak nejaké ešte máte. Dieťa je darom, ale pre vás zrejme musí mať tú správnu farbu. Ďakujem.
Sulík, Richard, predseda NR SR (2010-12-02):
Ďakujem. Otváram rozpravu k tomuto bodu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť ústne. Nie. Vyhlasujem rozpravu za skončenú. Pristúpime k tajnému hlasovaniu. Predtým ako stihnete všetci utiecť, pri každom mene musí byť niečo začiarknuté, aby sme nemali neplatné lístky. Prosím vás, zakrúžkované, takže „áno“ alebo „nie“, alebo „zdržiavam sa“. Prosím vás, pamätajte na to. Pristúpime teda k tajnému hlasovaniu, ktoré vykonáme na dvoch hlasovacích lístkoch. Hlasovací lístok je neplatný, ak pri niektorom mene nie je voľba označená alebo ak je hlasovací lístok menený alebo doplňovaný. Prosím všetkých overovateľov, aby sa ujali svojej funkcie. Súčasne ich prosím, aby hlasovali ako prví. Pristúpime k vykonaniu tajného hlasovania. (Akt tajného hlasovania.) Vážené poslankyne, vážení poslanci, pokračujeme v rokovaní. Prosím povereného overovateľa, aby oznámil výsledky tajného hlasovania o návrhu na voľbu kandidáta na vymenovanie za generálneho prokurátora Slovenskej republiky. Nech sa páči, pán poslanec.
Danko, Andrej, podpredseda NR SR (2024-01-17):
Poslankyňa Šrobová.
Laššáková, Jana, podpredsedníčka NR SR (2014-07-09):
S reakciou pani poslankyňa Šedivcová, nech sa páči.
Blaha, Ľuboš, podpredseda NR SR (2024-01-18):
Pani poslankyňa Tamara Stohlová.
Slafkovský, Alexander, poslanec NR SR (2010-12-16):
Ďakujem pekne. Mňa zaujalo to, že Národná diaľničná spoločnosť nemá peniaze, pretože nemá peniaze, nemá ich aj preto, lebo z mýta má nižší výnos, ako bol plánovaný zhruba o 8 mil. euro podľa údajov, ktoré boli dnes zverejnené. Niekde sa stala asi chyba, niekde pri výpočte, pri kalkuláciách, pri odhadoch, ale nie je to vinou asi súčasného vedenia Národnej diaľničnej spoločnosti ani ministerstva, že to bude musieť zo zdrojov, ktoré boli plánované na iné investície, sanovať, pretože tie cesty naozaj treba udržiavať, treba sa o ne starať. Takže skúste sa vrátiť v tých svojich počtoch a odhadoch a kvalifikáciách, kto je odborník, kto nie je odborník, troška aj dozadu, lebo niekto iný počítal to, že mýto bude výhodné a ešte na ňom aj zarobíme. Výsledok tomu nenasvedčuje. Ďakujem.
Martvoň, Anton, poslanec NR SR (2015-09-17):
Ďakujem pekne. Pán poslanec Číž, správne ste poukázali na niektoré fakty, hlavne vo vzťahu k pani Žitňanskej a pánovi Beblavému. Je celkom úsmevné keď títo dvaja bojovníci za transparentné verejné obstarávanie ani prstom nepohli, keď vyšlo najavo, že SDKÚ je financovaná zo schránkových firiem. Vtedy už mohli pripraviť, však boli pri moci, novelu, ktorou by to zmenili. Oni radšej prijmú nejakú koncepciu, stratégiu, budú sa tváriť, že akože niečo robia. Vecný zámer, to bolo tu ich čarovné slovo, ktoré používali, ktorý nič neriešil. Ale keď v podstate ide o ich vlastnú materskú stranu, tak vtedy čušia, tvária sa, že všetko je v poriadku. A na druhej strane sa idú hrať ako najväčší bojovníci za transparentné verejné obstarávanie a proti schránkovým firmám. Pán podpredseda Číž, správne ste poukázali na to cétečko v podstate z ministrovania pána Uhliarika. Ja viem, že KDH sa ťažko priznáva, že za pána Uhliarika ešte aj stacionárny bicykel chceli prenajať za 30-tisíc eur. Stacionárny bicykel, čo stojí 300 eur, chceli prenajať za 30-tisíc. Tak tomu sa hovorí teda dobré verejné obstarávanie za KDH, veľmi dobre.
Kleinert, Dana, poslankyňa NR SR (2024-05-14):
Ďakujem pekne. Ja by som chcela povedať, že aj dnes ráno sme tu mali protest pred parlamentom. Bola tu kultúrna obec z rôznych oblastí svojej tvorby a naozaj tu bola mestská kultúra, ľudia v krojoch, proste naozaj že rôzne. A všetci sa zhodujú na tom, že nie je dobré tento zákon podporiť, pretože bude naozaj paralyzovať chod fondu. Stokrát si môže pán Michelko nahovárať niečo, čo sa dá stihnúť, keď 1. júna je naozaj čochvíľa, tak nesedí ani mesiac, čo teraz spomenul, že majú to predrokované. Proste mesiac je akože stále viacej ako pár týždňov. Ja by som chcela povedať, že v tejto chvíli a upozorňovať na to číslo 176. 176 odborníkov a odborníčok z odborných komisií v tejto chvíli povedalo, že rezignuje na svoju funkciu, pretože nebudú bábkami v rukách politikov. 176, čo sú dve tretiny, takže my si tu nenahovárajme, že ten fond nebude paralyzovaný. Budú to mesiace práce, ktoré pred tým fondom budú. Nebudú sa rozdávať ďalej granty, pretože to jednoducho nebude fyzicky možné, bude to totálna hanba doma, totálna hanba v Európe. Neviem, načo sú tu niektorí poslanci a poslankyne, ktoré kandidujú do Európskej únie a naozaj kašlú na to, aby teda sme aspoň tú hanbu v Európskej únii nemali. Takže ja vás upozorňujem na to, že ak teraz podporíte tento návrh zákona, tak naozaj to bude mega hanba nielen doma, nielen s ľuďmi, ktorí sa kultúre venujú, ale aj v Európe a celkovo akože naozaj aj vo svete. Ďakujem pekne.
Podmanický, Ján, poslanec NR SR (2018-10-24):
Pán predseda, dovoľte, aby som v mene troch poslaneckých klubov, SMER, Slovenská národná strana a MOST- HÍD, dal návrh na odloženie hlasovania o tlači 1015, je to ústavný zákon o dôchodkovom strope, na budúcu riadnu schôdzu Národnej rady Slovenskej republiky v záujme hľadania konsenze, konsenzu na podporu tohto zákona.
Rafaj, Rafael, poslanec NR SR (2011-05-26):
Ďakujem, pán podpredseda zahraničného výboru a kolega Blanár, za tvoju prejavenú podporu pre návrh vyhlásenia z dielne poslancov Slovenskej národnej strany. Veľmi si to, samozrejme, vážime. Tiež by sme boli radi, keby sa našla nejaká zhoda, tak ako to bolo napr. za našej bývalej vlády, keď poslanci za SNS iniciovali päť takýchto návrhov uznesení a z toho štyri prešli naprieč celým politickým spektrom a podporili to vtedy aj kolegovia z SDKÚ, aj z KDH. Neviem, prečo teraz, zrazu, sa takto zmenil prístup. Prečo sa nenapĺňajú tie slová o akejsi novej politike v tomto parlamente. Takéto jednostranné valcovanie zákonov, ako sme videli včera pri menšinovom jazykovom zákone, alebo ktoré dnes pravdepodobne rovnako tak uvidíme, ja si myslím, že to nevysiela dobrý signál pre občanov, keď sa nevieme dohodnúť v takých zásadných veciach, ako je obrana národno-štátnych záujmov. Ale, pán poslanec Blanár, ja som tam zachytil aj pred koncom, a to hovorím len kvôli presnosti zápisu tvojho, aj obsahovo-vecného a správneho, istého lapsus lingve, keď zjavne si mal na mysli kritiku uznesenia, ktoré dával zahraničný výbor, ale bolo tam použité SNS, a potom si vyjadril tú podporu pre SNS. Takže verím, že to bolo tam myslené tak, ako sme to pochopili aj z tvojho vyhlásenia. Aha, končí mi čas, takže ďakujem.
Hrnčiar, Andrej, podpredseda NR SR (2017-06-13):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy, do rozpravy sa neprihlásil nikto. Chce zaujať stanovisko pán podpredseda vlády? Nech sa páči.
Nicholsonová, Lucia, podpredsedníčka NR SR (2016-04-28):
Toto bolo spôsobené zlým výkladom rokovacieho poriadku. Za mňa sa vám určite ospravedlňujem. Pevne verím, že nejakým spôsobom spoločne vykorčuľujeme... (Prerušenie vystúpenia časomerom a potlesk.)
M. Dzurinda, poslanec: (2007-03-27):
Pán poslanec Slota, keď neviete prečítať to prvé presvedčenie, že „úplná a ničím neobmedzená nezávislosť provincie Kosovo nie je v záujme stability regiónu“, ak neviete toto politicky prečítať, že je to o nezávislosti a suverenite Kosova, tak to môžete úplne jasne prečítať v dôvodovej správe v treťom odseku odspodu. Ja vám to prečítam: „Úplná a bezpodmienečná nezávislosť Kosova by sama osebe viedla ku konfliktu na Balkáne. Všetky ostatné riešenia ostávajú otvorené.“ Pán poslanec Slota, môžete rozprávať, koľko chcete, môžete nám nadávať, vy to niekedy viete aj lepšie ako dnes, ale jedno je... (Reakcia z pléna.) Ale jedno je pravdivé, prečo ste sa vzdali svojho vlastného návrhu, ktorý sformuloval pán poslanec Rydlo? Prečo ste jasne v kontinuite s tým, čo ste pred chvíľou hovorili, prečo nechcete hlasovať za svoj vlastný návrh? Preto vám chcem veľmi pokojne a jasne povedať, bez prívlastkov, bez urážok, ak podporíte tento návrh, budete hlasovať za suverénne a nezávislé Kosovo. (Potlesk.)
Hrušovský, Pavol, podpredseda NR SR (2010-12-10):
Pán poslanec Dostál.
Mičovský, Ján, poslanec NR SR (2023-06-22):
Aj napriek tomu, že mám čas, hej? Aha, dobre.
P. Hrušovský, predseda NR SR: (2004-10-28):
Pristúpime k hlasovaniu o návrhu poslancov Národnej rady Slovenskej republiky Dušana Jarjabka a Dušana Čaploviča na vydanie zákona, ktorým sa mení a dopĺňa zákon č. 16/2004 Z. z. o Slovenskej televízii , ktorý prerokúvame ako tlač 797. Páni poslanci, prosím, aby ste sa upokojili. Pána poslanca Tomáša Galbavého, spoločného spravodajcu... Nech sa páči, pán poslanec Číž. Zapnite pána poslanca. Nech sa páči.
D. Lipšic, podpredseda vlády a minister spravodlivosti SR: (2003-12-02):
Pán poslanec, ako právnikovi to nerobí pre vás dobrú vizitku, musím povedať. Neviem, aký máte motív vystupovať vždy len k prokurátorom, ale ani ho zisťovať nebudem, pán poslanec. Ale chcem povedať jednu vec. Ja som rád, že vláda podporila, keď sa robil minuloročný rozpočet, môj návrh, aby sa zvýšili platy sudcov a prokurátorov od 1. 7. tohto roku. Som tomu rád a výrazne sa zvýšili. Nová tabuľka platí od 1. 7. Som rád, že nakoniec vláda a moji kolegovia vo vláde súhlasili s mojím návrhom, aby sa valorizovali platy sudcov a prokurátorov v budúcom roku. Aj tomu som rád. Ale nemôžem akceptovať, aby bolo nerovnovážne postavenie v trestnej justícii, pán poslanec. Aby sudcovia mali nižšie platy ako prokurátori. Jednoducho to nie je akceptovateľné. Vtedy ste nevystúpili a nepovedali ste ani jedno slovo. Považujem toto vaše vystúpenie z hľadiska vášho vzdelania za neadekvátne. Budem veľmi otvorený. Chcem ešte povedať k tým počítačom. Aj tam s vami súhlasím. A jeden z dôvodov, pre ktorý sa ministerstvo spravodlivosti bude vyjadrovať k rozpočtu prokuratúry, je výrazné technické podhodnotenie na prokuratúrach. Ak sa pôjdete pozrieť na súdy, tak sú veľmi dobre technicky vybavené. Prokuratúry nie sú. Bol som minule na jednej okresnej prokuratúre a mali tam jeden počítač na celej prokuratúre a používali tam T602. Keď som bol pred siedmimi rokmi na vojne na vojenskej prokuratúre, tak tam mali tú T602 a jeden počítač. Čiže nevyhnutne sa musí výrazne podporiť informatika najmä na prokuratúre. A pokiaľ sa budem v tejto pozícii vyjadrovať k návrhu rozpočtu prokuratúry na ďalší rok, tak určite túto skutočnosť tam uvediem. V treťom tisícročí je to štandard. Žiaden luxus. A tam prokuratúra výrazne v tomto zaostáva aj za samotným súdnictvom. Ďakujem.
Grendel, Gábor, podpredseda NR SR (2020-10-20):
Pán poslanec Richter.
Kuffa, Štefan, poslanec NR SR (2021-06-30):
Ďakujem za slovo. Položím takú otázku v podstate v rámci faktickej, na pána Mičovského by to bolo, ale on mi už na ňu teraz neodpovie, ale koľkí tí inžinieri, krajinári reálne boli v katastrálnom, katastrálnych územiach? Alebo aspoň, Janko, mi povedz jeden kataster na Slovensku, kde to prebehlo, že najprv boli tam tí krajinári a potom dochádzalo k tomu sceľovaniu parciel a potom prišli tí geodeti? Lenže ja ti poviem, jak to robia tí geodeti. Ani tí geodeti nejdú do toho terénu. Oni majú mapu digitálnu a oni to sceľovanie parciel robia v tej virtuálnej forme. Tie katastrálne cesty, ktoré potom tam vytýčia, však to sú, to sú neschodné tie cesty. U nás na východe Slovenska ten terén je tak členitý, dobre, na dolniakoch je to čosi iné, ale na východe, severovýchod Slovenska, však ten je úplne katastrofálny. A to, čo si mi teraz ty povedal, že niektorí farmári dostávajú ako za tú krajinnú tvorbu nejaké príplatky, prosím ťa pekne, keď je ešte v rámci nejakého toto, tak mi to povedz, ktorí a kde? Lebo to prídu z PPA-čky, tí zmerajú obvod stromu, spočítajú ti stromy, všetky tie remízky a to ti všetko odrátajú. Keď náhodou ten mladý farmár to má. A že ten dobytok sa tam pasie a vypasie tú trávu aj medzi tými krami, aj pod tými stromami, nič nedostanú tí mladí farmári. Prosím ťa pekne, pán minister, ja ti to poviem takto, zober si do prenájmu alebo kúp si pôdu a skús hospodáriť ako malý začínajúci farmár, to ešte stále môžeš na dôchodku. Nech sa páči, zober si 20, 30, 50, 70 hektárov, lenže ty budeš mať dôchodok, ty vyžiješ. Ako tá mladá rodina má z toho žiť? Prečo nemajú mladí farmári záujem a mladí ľudia o to? Lebo sú len samé problémy. A tí, ktorí chcú robiť, máš zahryznutých tých agrobarónov do krku, jak takých buldogov a ťa normálne mafiánsky vypaľujú. To je o čom?!
Muňko, Dušan, poslanec NR SR (2012-05-09):
Pán poslanec, prekvapuje ma, že od volieb je veľmi krátka doba a vy ste asi stratili pamäť. Keď sa zostavoval štátny rozpočet, sme vás upozorňovali, že zdravotníctvo bude mať málo prostriedkov na rok 2012. Napriek tomu ste súhlasili, aby štátny rozpočet bol postavený na rok 2012 tak, ako je. Dnes kritizujete, že treba zhruba 5 percent a viac z hľadiska HDP. Dávali ste tu opatrenia, ktoré má nová vláda robiť. Všetky ste ich mohli zrealizovať, pričom váš výsledok v zdravotníctve bol katastrofálny. To, čo sa dialo na sklonku minulého roku a potom tesne pred voľbami z hľadiska zákona o zvyšovaní platieb pre zdravotné sestry a ďalšie veci. Z tých krokov, ktoré ste tu povedali, ste nič neuskutočnili. Takže by som poprosil sebakriticky neradiť niekomu inému, nechajte novú pani ministerku, ktorá sa iste bude musieť vysporiadať s tými vecami, ktoré dnes ste tu v zdravotníctve nechali.
Hraško, Igor, poslanec NR SR (2014-11-10):
Ďakujem pekne za slovo. Pán kolega Frešo, pustili ste tu nám to kontroverzné video, v ktorom sa vyjadruje nominant SMER-u, ktorý bol nominovaný do správnej rady piešťanskej nemocnice. Dali ste tam teda poznámky o tej jeho odbornosti, že teda aké cétečko je v Piešťanoch, že je to neporovnateľné oproti tomu roku 2007, a potom tie jeho vulgárne výrazy, ktoré použil vo svojom videu. Ale ja by som chcel upriamiť pozornosť na jednu vec, ktorá možno len tak prešla, len tak preplávala tým celým, a to je vyjadrenie, že v Piešťanoch je kvalitný stroj, takže moja funkcia sa týmto naplnila. Takže je nám jasné, že tento raper dosadený ako nominant SMER-u do piešťanskej nemocnice, tam bol nasadený presne na túto funkciu. Takže on tam bol na to, aby piešťanská nemocnica kúpila predražené cétečko, z ktorého niekto vyryžuje neskutočný bonus, ktorý pôjde, samozrejme, niekomu do vrecka, ale ide z verejných peňazí. A toto je problém, na ktorý sa snažíme celý čas poukázať. A ešte by som zdôraznil jednu vec. Tu sa nejedná len o ten jeden milión, ktorý je, ale už činnosťou tejto dozornej rady piešťanská nemocnica prišla o 250-tisíc eur. Piešťanská nemocnica už prišla o štvrť milióna, už prišla. A teraz by mala prísť ešte o ďalší milión, pretože tá zmluva je podpísaná, je zverejnená na webe, takže je platná. Takže až teraz uvidíme, ako sa zachová premiér Fico, ktorý o nás tvrdí, že my sme opití. Hovorí to v priamom prenose v televízii. Ja som sa v živote do priameho prenosu nedostal a by som mohol tiež povedať, že poslanci SMER-u tuná chodia opití.
Blanár, Juraj, podpredseda NR SR (2021-05-13):
Pán poslanec Martin Čepček.
Laššáková, Jana, podpredsedníčka NR SR (2012-05-10):
Odovzdávam slovo pánovi poslancovi Pollákovi.
Jarjabek, Dušan, poslanec NR SR (2013-09-25):
Ďakujem za slovo. Pán poslanec Kuffa, nie so všetkým súhlasím, samozrejme, čo ste povedali, ale nesmierne si vážim vašu úprimnosť a vaše úprimné slová a takto to bude vždy, a nech sa ešte v tomto parlamente politicky pochytíme, akože sa určite aj pochytíme viackrát a mnohí na mnohých témach preto, lebo tá rozdielnosť názorov je, samozrejme, zjavná. Ale hovorím, ešte raz nesmierne si vážim vašu úprimnosť. K tomu, čo ste povedali vo vašom príhovore, zaujímalo by ma percentuálne vyčíslenie poslaneckých návrhov na poslanecké prieskumy, ktoré neprešli vo výboroch, preto, lebo hovorím, neviem, ako je to u ostatných výborov, ja môžem hovoriť len za svoj a to som už, to som už povedal. To bol aj, to bola istá reakcia na ten pozmeňujúci návrh, aby 30 % poslancov stačilo na to, aby tie poslanecké prieskumy sa mohli realizovať. U nás je to na základe častokrát názoru jedného poslanca. To sa stalo, potom sa o tom diskutuje a prijme sa nejaké uznesenie. No a druhá vec, o ktorej ste hovorili, je alkohol. Stále sa v tejto snemovni pertraktuje slovo alkohol, veľmi často, ale nehovorí sa o iných návykových látkach. A dovolím si tvrdiť, že tie sú takisto dôležité, resp. ešte dôležitejšie ako ten alkohol preto, lebo ten alkohol vy aspoň nejakým spôsobom pocitovo máte možnosť ohodnotiť, avšak u tých návykových látok, u tých kadejakých šňupačkách sa môžete len domnievať, že to tak bolo podľa reakcií niektorých poslancov, a pritom možno si šňupli, ale by určite nenafúkali. Čo s tým? V každom prípade tento problém treba takisto riešiť preto, lebo si myslím, že je ešte ďaleko nebezpečnejší ako alkohol. Ďakujem.
Hlina, Alojz, poslanec NR SR (2024-02-13):
Ďakujem veľmi pekne. Vážený pán predsedajúci, vážený pán minister, kolegyne, kolegovia, som rád ináč, ešte minútku, vetičku, že pán minister priznal, že menia problematiku schvaľovania jadrových elektrární v pozmeňováku, ktorý poznáme osem hodín alebo dvanásť, nech sa páči, urobte si o tom svoj názor. K tomuto návrhu zákona. Prišlo to sem v skrátenom, malo sa to týkať toho, že ten Kollár si spravil nejakú agentúru, kde si vymenoval svojich ľudí, zabetónoval ich tam na sedem rokov, nemal ich kto odvolať, nemal ich kto menovať a keďže bolo nevyhnutné riešiť, aby ľud sa mal dobre, hej, tak v skrátenom ste sem prišli a vlastne aby ste to mohli menovať, aby ste ich mohli odvolať, prísne vzaté, okej. A ja som už vtedy rozmýšľal a bál sa, videl som určitú obavu, že sa bojím, že čo to tá agentúra vlastne bude za čudo, hej, a čo tu po nej zostane, lebo nechcem byť zlým prorokom, bodaj by som nemal pravdu, bodaj by som nemal pravdu, hej, a bude tu bytov toľko, že ich budú rozdávať zadarmo, hej, a druhá poloha toho celého môže byť, že ani byty, ale arbitráž niekde z Holandska na nejakého karibského investora, ktorý si bude nárokovať nejaké nároky, ktoré mu vznikli, lebo on stavať chcel a stala sa nejaká administratívna chyba, však to poznáme, nie? Bude tam Bžán potom chrániť, no a milióny tu z tohto Bruneja zase sa odkotúľajú. No, bodaj by som nemal pravdu. Čiže toto bola moja obava a stále trvá. A doplnením tohto, lebo viete, že ak to zmetamorfózovalo, od včera, či kedy sme to tu, včera sme o tom prvýkrát hovorili, mne sa to už pletie, v piatok, pardon, mne sa to už pletie. Čiže tu sme hovorili o tom a zrazu tu dokvitol, niečo úplne iné, hej, lebo ten návrh zákona mal, myslím, dva články, ten druhý článok bol len účinnosť. Teraz má zrazu päť článkov a mení, mení tri zákony. Také celkom, vždycky, keď viete, keď je že majetok, tak človek spozornie, a tam je, sa mení zákon o majetku obcí a mení sa aj zákon o majetku VÚC, zrazu, pri agentúre. Viete, však tá agentúra, bohumilá činnosť a zrazu ideme, sme zistili, že ideme meniť aj toto. Ja viem, že kolegom to tu nevadí, že z večera do rána a ja neviem, keď 13 minút rokoval výbor o jadrovej elektrárni, teraz už to môžme nazvať tak, by ma celkom zaujímalo, že koľko rokoval výbor o tej agentúre, hej? Neviem, kto tam bol na tom výbore, či päť minút, či tri, pán Mažgút vie (reakcia z pléna), 14 minút, teda o ktorom, o tom prvom či o tom druhom? (Reakcia z pléna.) O tom prvom. O agentúre 14 minút a o jadrovej elektrárni? (Reakcie z pléna.) Tu kolega vravel iný údaj. (Reakcie z pléna.)
J. Berényi, poslanec: (2007-11-30):
Pán poslanec presne povedal taktiež aj to, že strednú vlnu sledujú najmä starší ľudia slovenskej národnosti, ale aj starší ľudia – občania z národnostných menšín, a preto internetové a satelitné vysielanie nie je riešením. Kolegyne a kolegovia z vládnych strán, bude to škandál, ja vám to dopredu môžem oznámiť, že bude to škandál, či už doma, alebo v zahraničí, a bez toho, aby sme boli aktívni my politici zo Strany maďarskej koalície, bude to škandál preto, lebo je to narušenie status quo postavenia národnostných menšín, a to monitorujú či už v Európskej únii, či už v Rade Európy, v OBS a v ďalších medzinárodných organizáciách. A padne to zase na vašu hlavu, kolegyne a kolegovia z vládnych strán, takže robte niečo, konajte, my to chceme riešiť teraz doma, a nie v zahraničí. Tak ako ste nás vyzvali viackrát, chceme riešiť teraz doma, preto sme predložili viaceré pozmeňujúce návrhy. Máme šancu v rámci toho štátneho rozpočtu riešiť túto problematiku na budúci rok. Podporte preto, prosím vás, či už návrh gestorského výboru, či už návrh pani Vášáryovej, či už návrh pána poslanca Nagya, alebo návrh pani poslankyni Biró, aby sme predošli takémuto veľmi vážnemu problému na Slovensku. Zároveň však súhlasím s tým, že nemôžeme byť vydierateľní s vedením Slovenského rozhlasu v budúcnosti, takže v roku 2008 treba riešiť iným spôsobom legislatívne pozadie národnostného vysielania. Teraz na to nie je čas, teraz viete, nie je vhodná chvíľa, treba to riešiť iným spôsobom, ako som už povedal – s podporou  pozmeňujúcich návrhov. Prosím vás, urobte to.
Kollár, Boris, predseda NR SR (2023-06-22):
Pán poslanec Vons.
Pellegrini, Peter, predseda NR SR (2014-12-12):
O tomto návrhu dám hlasovať, aj keď v piatok nebýva obedná prestávka. Nech sa páči, prezentujme sa a hlasujme. (Hlasovanie.) Prítomných 122 poslancov, za bolo 34, proti 71, zdržalo sa 15, nehlasovali 2. Návrh sme neprijali, a preto budeme pokračovať do skončenia bez obedňajšej prestávky. Teraz, pán poslanec Zajac, nech sa páči, máte slovo.